CELEX: 62009FN0098
Language: el
Date: 2009-11-20 00:00:00
Title: Υπόθεση F-98/09: Προσφυγή/αγωγή της 20ής Νοεμβρίου 2009 — Whitehead κατά Ευρωπαϊκής Κεντρικής Τράπεζας

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/82
            
         Προσφυγή/αγωγή της 20ής Νοεμβρίου 2009 — Whitehead κατά Ευρωπαϊκής Κεντρικής Τράπεζας
   (Υπόθεση F-98/09)
   2010/C 24/157
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα/ενάγουσα: Sarah Whitehead (Frankfurt am Main, Γερμανία) (εκπρόσωποι: L. Levi και M. Vandenbussche, δικηγόροι)
   
      Καθής/εναγομένη: Ευρωπαϊκή Κεντρική Τράπεζα
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως της 8ης Ιανουαρίου 2009, περί αυξήσεως των αποδοχών της προσφεύγουσας-ενάγουσας, από 15ης Ιανουαρίου 2009, κατά 2 βαθμούς στο πλαίσιο της Annual Salary and Bonus Review (ASBR) για το έτος 2008, καθώς και του από 15 Ιανουαρίου 2009 εκκαθαριστικού μισθοδοσίας με το οποίο τέθηκε σε εφαρμογή η ως άνω απόφαση.
   
      Αιτήματα της προσφεύγουσας/ενάγουσας
   
   Η προσφεύγουσα/ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 8 Ιανουαρίου 2009 απόφαση της Ευρωπαϊκής Κεντρικής Τράπεζας περί της ASBR της προσφεύγουσας/ενάγουσας για το έτος 2008, η οποία της κοινοποιήθηκε στις 13 ή τις 14 Ιανουαρίου 2009 (ενώ απουσίαζε)·
            
         
               —
            
            
               να ακυρώσει το εκκαθαριστικό μισθοδοσίας της προσφεύγουσας-ενάγουσας, της 15ης Ιανουαρίου 2009, με το οποίο τέθηκε σε εφαρμογή η ως άνω απόφαση·
            
         
               —
            
            
               κατά συνέπεια, να διατάξει την καταβολή ποσού αντιστοιχούντος στη διαφορά μεταξύ της μισθολογικής αυξήσεως που της αναγνωρίσθηκε με την προσβαλλόμενη ASBR του έτους 2008 και εκείνης που θα έπρεπε να της χορηγηθεί, από 15ης Ιανουαρίου 2009 και μέχρις ολοσχερούς εξοφλήσεως, πλέον τόκων υπερημερίας υπολογιζομένων βάσει του επιτοκίου που εφάρμοζε, κατά την υπερημερία, η Ευρωπαϊκή Κεντρική Τράπεζα για την οριακή χρηματοδότηση, προσαυξημένου κατά 3 %·
            
         
               —
            
            
               σε περίπτωση που κριθεί ότι η εκ νέου διεξαγωγή της διαδικασίας καταρτίσεως της ASBR για το έτος 2008 θα συνεπαγόταν υπερβολικές δυσχέρειες, να διατάξει την καταβολή ποσού αντιστοιχούντος σε αύξηση των αποδοχών κατά 3 βαθμούς, προς αποκατάσταση της υλικής ζημίας·
            
         
               —
            
            
               να υποχρεώσει την καθής/εναγομένη να καταβάλει, προς ικανοποίηση της ηθικής βλάβης, ποσό 10 000 ευρώ, προσδιοριζόμενο κατά δίκαιη κρίση (ex aequo et bono), και
            
         
               —
            
            
               καταδικάσει την Ευρωπαϊκή Κεντρική Τράπεζα στα δικαστικά έξοδα.